**Acordarea burselor de sociale în anul școlar 2025-2026**

**Bursa socială se acordă la cerere, în funcție de situația materială/socială/**

**medicală a elevului.**

**Bursa socială** se acordă elevilor din învăţământul preuniversitar de stat, înscrişi la cursurile cu frecvenţă de zi, inclusiv celor şcolarizaţi la domiciliu sau care urmează cursurile în Școala din spital, care se încadrează în cel puţin una dintre următoarele situaţii:

* elevi proveniţi din familii care realizează un **venit mediu net pe membru de familie**, supus impozitării, pe ultimele 12 luni anterioare cererii, **mai mic** de 50% din salariul minim net pe economie (**1287 lei**) Se va lua în calcul salariul minim net pe economie în vigoare la data depunerii cererii;
* elevi cu **unul sau ambii părinţi decedaţi** şi elevi asupra cărora a fost instituită o măsură de protecţie specială, respectiv plasamentul/plasamentul de urgenţă, **fără a se lua în considerare nivelul venitului mediu net pe membru de familie**, supus impozitării;
* **elevi care au deficiențe/afectări funcționale produse de boli, tulburări sau afecțiuni ale structurilor și funcțiilor organismului**, încadrate conform criteriilor din anexa nr. 1 la Ordinul ministrului sănătății și al ministrului muncii, familiei, protecției sociale și persoanelor vârstnice nr. 1.306/1.883/2016 pentru aprobarea criteriilor biopsihosociale de încadrare

a copiilor cu dizabilități în grad de handicap și a modalităților de aplicare a acestora, cu modificările și completările ulterioare, și structurate tipologic conform aceluiași act normativ, **fără a se lua în considerare nivelul venitului mediu net pe membru de familie**, supus impozitării

* elevi cu **afecţiuni oncologice şi/sau cronice** şcolarizaţi, pentru o perioadă mai mare de 4 săptămâni, în cadrul „Şcolii din spital” sau la domiciliu, **fără a se lua în considerare nivelul venitului mediu net pe membru de familie**, supus impozitării;
* elevi care revin după şcolarizarea din cadrul „Şcolii din spital” în unitatea de învăţământ la care au fost înmatriculaţi anterior, fără a se lua în considerare nivelul venitului mediu net pe membru de familie, supus impozitării;
* elevi proveniţi din familii care beneficiază de venit minim de incluziune conform Legii nr. 196/2016 privind venitul minim de incluziune, cu modificările şi completările ulterioare, în baza deciziei de stabilire a dreptului la ajutor de incluziune a familiei elevului.

Bursa socială se acordă şi sub condiţia ca **elevul beneficiar să fi promovat la toate disciplinele şi să fi obţinut media 10 la purtare** sau calificativul „foarte bine” la purtare, la finalul anului şcolar anterior.  
  
Pentru obținerea bursei sociale, **elevii majori sau părinții/reprezentanții legali ai elevilor minori depun la secretariatul** unității de învățământ o **cerere însoțită de acte care dovedesc dreptul de acordare a bursei sociale**, în primele 25 de zile calendaristice de la începerea cursurilor anului școlar, respectiv **2 octombrie 2025**.

* Documente ce se depun pentru obținerea bursei sociale de către elevii proveniţi din familii care realizează un **venit mediu net pe membru de familie**, supus impozitării, pe ultimele 12 luni anterioare cererii, **mai mic** de 50% din salariul minim net pe economie (**1287 lei**):

a) cererea părintelui/reprezentantului legal/elevului major (model scoala)

b) declarație pe propria răspundere privind veniturile nete, obținute pe ultimele 12 luni anterioare cererii, realizate de membrii familiei și acordul privind prelucrarea datelor cu caracter personal pentru verificarea respectării criteriilor de acordare a bursei (model scoala)

c) documente doveditoare ale componenței familiei

* Documente ce se depun pentru obținerea bursei sociale de către cu **unul sau ambii părinţi decedaţi:**

a) cererea părintelui/reprezentantului legal/elevului major (model scoala)

b) certificate deces

c) documente doveditoare ale componenței familiei

* Acordarea burselor sociale pentru **motive medicale** se face, **la cerere** (model școală) pe baza **certificatului de încadrare în grad de handicap sau a certificatului eliberat de medicul specialist (tip A5),** **cu luarea în evidență de către medicul de la cabinetul școlar/medicul de familie — acolo unde nu există medic școlar.**

**IMPORTANT:**

**Un elev poate beneficia de o singură bursă socială, chiar dacă îndeplinește mai multe dintre criteriile prevăzute în Metodologie**

**Bursa socială se poate cumula cu bursa de merit.**

**În situația în care elevii acumulează 10 sau mai multe absențe nemotivate**

**într-o lună, nu primesc bursa de merit sau bursa socială**